འབར་ཁམས་
སྐྱེལ་འདྲེན།
གླིང་གཤིས་མནའ་བྲོ་ལོ་སར་དགའ་སྟོནཀ ༈ ཤར་རྒྱ་གར་རི་ཡི་རི་མགོ་ན། །གུར་དཀར་ཆུང་ཕུར་མ་རླུང་གི་སྐྱོད། ། མདོང་ཡག་མོ་སེར་འབྲས་སྒར་གསུམ་རེད། །ཆོས་སངས་རྒྱས་བསྟན་དར་ས་རེད། ཤར་རྒྱ་གར་རི་ཡི་རི་རྐེད་ན། །གུར་དམར་པོ་ཕུར་མ་རླུང་གིས་སྐྱོད། ། ཤར་རྒྱ་གར་རི་ཡི་རི་མཐའ་ན། །གུར་སེར་པོའི་ཕུར་མ་རླུང་གིས་སྐྱོད། དཀར་འོ་མ་རྒྱུན་ཆད་མེད་པ་རེད། ༈དགུང་ཨ་སྔོན་གཡང་གཞི་ཡ་དཀུག་རེད།།གསེར་ཉི་ལྷ་ག་ཡང་ཐོག་བུམ་པ་རེད །། ཕྱི་སྐར་བརྒྱ་བུམ་པའི་ཁ་རྒྱན་རེད།།གཡང་གཞི་བུམ་པ་ཁ་རྒྱན་གསུམ། །ས་གར་ཡི་ཁོག་ན་མ་འཛོམ་སི།།ས་ཡས་ཕྱོགས་ལས་དབང་ཆེ་བྱས་འཛོམས། ། བྲག་དཀར་རྫོང་གཡང་གཞི་ཡར་དཀུག་རེད། །བྱ་རྒོད་ཕྲུག་གཡང་ཐོག་བུམ་པ་རེད།། ཕྱི་བྱ་བརྒྱ་བུམ་པའི་ཁ་རྒྱན་རེད། །ས་གར་ཡི་ཁོག་ན་མ་འཛོམ་སི། ། ས་ཡས་ཕྱོགས་ལས་དབང་ཆེ་བྱས་འཛོམ།།བཀྲ་ཤིས་པའི་བྲོ་ར་ཡར་རྒྱས་ཤོག ༈དགུང་ཨ་སྔོན་ཤེལ་དཀར་སྒོ་ཡག་མ།།སྒོ་ཁྲ་མོའི་ནང་ནས་ཡར་སོང་ཏེ། ། ལོ་ཆུང་ཆུང་མང་པོ་འདྲ་མཉམ་རེད། །འདྲ་མཉམ་ཞིང་སྐྱིད་སྡུག་མཉམ་པར་ཤོག ། བྲག་དཀར་ རྫོང་ཤེལ་དཀར་སྒོ་ཡག་མ། །ཤེལ་སྒོ་མོའི་ནང་ཡར་སོང་སྟེ། ། ལོ་ཆུང་ཆུང་མང་པོ་འདྲ་མཉམ་རེད། །དྲ་མཉམ་ཞིང་སྐྱིད་སྡུག་མཉམ་པར་ཤོག ། ལོ་ཆུང་ཆུང་ན་ནད་མེད་པར་ཤོག །དེ་ཡང་ཡང་འཛོམས་པའི་སྨོན་ལམ་ཤོག ། ༈དགུང་ཨ་སྔོན་ཕྱི་ཡི་ལྕགས་རི་རེད། །གསེར་ཉི་ལྷ་ནང་གི་ནོར་བུ་རེད། ། ཕྱི་ཡི་ལྕགས་རི་ཕྱེ་ཚད་གྱིས། །ནང་གི་ནོར་བུ་མཇལ་ཚད་གྱིས། ། བྲག་དཀར་རྫོང་ཕྱི་ཡི་ལྕགས་རི་རེད། །བྱ་རྒོད་ཕྲུག་ནང་གི་ནོར་བུ་རེད། ། ཕྱི་ཡི་ལྕགས་རི་ཕྱེས་ཚད་གྱིས། །ནང་གི་ནོར་བུ་མཇལ་ཚད་གྱིས།། ༈སྡེ་རྒྱ་གྲོང་ཟུར་ནས་ཡར་སོང་སྟེ། །སྡེ་ཡག་མོ་མཎྜལ་སྤུང་འདྲ་སྣང་། ། སང་ཕ་རོལ་ད་ཡི་དུས་ཚོད་ན། །སྡེ་དེ་ལ་ཆག་གྲུམ་མ་འགྲོ་དགོས། ། ༈དགོན་ཁྲ་མོའི་ཟུར་ནས་ཡར་སོང་སྟེ། །ལྷ་བླ་ལུ་གྲལ་བཞུགས་བཅུ་གསུམ་སྣང་། །ལྷ་བླ་ལུའི་དམ་ཚིག་མ་གྲོལ་དགོས།། རྫོང་ཁྲ་མོའི་ཟུར་ནས་ཡར་སོང་སྟེ། །གོང་དཔོན་ལུ་གྲལ་བཞུགས་བཅུ་གསུམ་སྣང་། ། དཔོན་དེ་ལ་ཆགས་ཁྲུག་མ་འགྲོ་དགོས། །ཚེ་གཅིག་འཛོམ་པའི་སྨོན་ལམ་ཤོག ། ། སྐྱ་རེངས་ནམས་དང་མི་ལྡན་བར།། ཕྱི་སྐར་རྒྱའི་འཛོམ་རར་མ་ཞིག་དགོས།། ༈དགའ་དོ་ནུབ་བྲོ་གཡང་ག་ནས་བྱུང་། ། ༈ རི་མཐོ་འདུག་ཟེར་བདེན་འདུག་སྟེ། །དགུང་ཐུག་འདུག་ཟེར་ན་རྫུན་པ་རེད། རྟ་མགྱོགས་འདུག་ཟེར་ན་བདེན་འདུག་སྟེ། །བྱ་སླེབས་འདུག་ཟེར་ན་རྫུན་པ་རེད།། ༈ བྲོ་འདི་གང་བྱུང་ཤར་ནས་བྱུང་། །ཤར་རྡོ་རྗེ་སེམས་པའི་འདུན་ནས་བྱུང་། ། ཤར་རྡོ་རྗེ་སེམས་དཔའ་བྲོ་ལ་དགའ། །བྲོ་ལ་དགའ་ནས་བྲོ་རེ་རྡུང། ། ༈ ཨ་སྔོན་སྔོ་མོ་གཡུ་ཡི་རྒྱན། །ཕྱི་སྐར་བརྒྱ་ཆགས་སའི་གདན་ཞིག་བཏིང་། རྩེད་ཁ་མཚར་སྐར་ཚོགས་གྲངས་ཀ་ཡོད། ། ས་གཞི་སེར་པོ་གསེར་གྱི་རྒྱན༎རྩ་རྩི་ཤིང་ཆགས་སའི་གདན་ཞིག་བཏིང་།། རྩེད་ཁ་འཚར་ རྩི་ཤིང་གྲངས་ཀ་ཡོད།། ༈བྲག་དཀར་འཛངས་རྒྱ་ཆེ་སྤོམ་མཐུག་མ། །རྒྱ་ཆེ་སི་སི་ཞིག་མ་བཀོད་ན། ། ཕྱི་བྱ་བརྒྱ་འཛོམ་སར་མི་ཤོང་འདུག ། སྡེ་རྒྱ་གྲོང་རྒྱ་ཆེར་སྤོམ་མཐུག་མ། ། རྒྱ་ཆེ་སི་སི་ཞིག་མ་བཀོད་ན། ། ལོ་ཆུང་ཆུང་འཛོམ་ར་མི་ཤོང་འདུག ། ། ༈ཐང་དཀར་རྒོད་པོ་ཁྱུང་གི་བུ། །བྲེལ་བྲེལ་མ་བྱེད་དལ་དལ་གྱིས། ། སྟོད་རྒྱ་གར་མན་ཆད་བྲ་རི་ཡིན། །དལ་དལ་བྱས་ནས་བྲག་རི་འགྲིམ།ས། ། ཟི་ལིང་ཁ་དཀར་རྐྱང་གི་བུ། །བྲེལ་བྲེལ་མ་བྱེད་དལ་དལ་གྱིས། ། ཤར་རྒྱ་གར་མན་ཆད་སྤང་རི་ཡིན། །དལ་དལ་ངང་ནས་སྤང་རི་འགྲིམ། ། ༈ དགུང་ཨ་སྔོན་རྒྱ་ཤོག་ཁ་གོང་རེད། །གསེར་ཉི་ཟླ་བྲིས་པ་སྤུན་གསུམ་རེད། ། བྲིས་མཁས་པས་བྲི་ནོར་མ་བྱེད་དང་། །འདོན་མཁས་པས་ཀློག་རྫུན་བྱེད་ལེ་མིན། བྲག་དཀར་རྫོང་རྒྱ་ཤོག་ཁ་གོང་རེད། །བྱ་རྒོད་ཕྲུག་བྲིས་པ་སྤུན་གསུམ་རེད།། བྲིས་མཁས་པས་བྲི་ནོར་མ་བྱས་ན། །འདོན་མཁས་པས་ཀློག་རྫུན་བྱེད་ལེ་མིན།། ༈འཇམ་པོ་བརྒྱ་དང་བཤིབས་མྱོང་ཡིན།།བུད་མྱོང་མེད་དེ་འདྲ་མྱོང་ཡིན།།བྲག་དཀར་དེ་དང་འདྲ་འདྲ་རེད། ། ༈དགོན་ཁྲ་མོ་བཞེང་ན་སླ་མོ་མེད། །མགོ་རྩེ་ཞྭ་བརྒྱ་དེ་དཔྱང་སར་དགོས། ། ལྷ་བླ་ལུ་བརྒྱ་དེ་བཞུགས་ས་དགོས། །ཁང་སྐྱ་རིལ་བཞེང་ན་སླ་མོ་མེད།། གོས་འཕྲུག་ཆུང་བརྒྱ་དེ་དཔྱང་སར་དགོས། །སྟག་ཤར་ལུ་བརྒྱ་དེ་བཞུགས་ས་དགོས།། ༈ཁང་སྐྱ་རིལ་ལྟག་མགོ་བརྒྱད་སྐོར་མ། །སྒོ་རབ་གསལ་གཉིས་དང་བཅུ་འཛོམ་རེད།། དགུང་ཨ་སྔོན་ཡན་ན་ཨེ་མཐོ་ཤེ །